钦定古今图书集成/明伦汇编/氏族典/第511卷 > 《廖用贤尚友录》 > 乐颐
## 钦定古今图书集成/明伦汇编/氏族典/第511卷 > 《廖用贤尚友录》 > 乐颐

按《南齐书乐颐传》：“颐字文德，南阳涅阳人，世居南郡。
少而言行和谨，仕为京府参军。父在郢州病亡，颐忽
思父涕泣，因请假还，中路果得父凶问，颐便徒跣号
咷，水浆不入口数日。尝遇病，忍痛不言，恐母之哀己
也。湘州刺史王僧虔引为主簿，以同僚非人，弃官去。
仕至郢州治中，卒。”